**Zápisnica č. 2**

**zo zasadnutia obecného zastupiteľstva, ktoré sa konalo 20. 2. 2018**

**o 18:00 hod. na obecnom úrade v Malom Záluží**

**Program:**

1. **Privítanie, procedurálne záležitosti, schválenie návrhu programu schôdze**
2. **Kontrola uznesení**
3. **Vyhodnotenie kontrolnej činnosti za rok 2017**
4. **Správa o včasnosti vybavovania ohlásenia drobných stavieb**
5. **Úprava rozpočtu – navýšenie podielových daní a použitie prebytku**

* **Priepust do potoka**
* **Doplnenie kuchyne**
* **Spolufinancovanie projektu obnovy detského ihriska (5%)**

1. **Žiadosť o dotáciu – obnova detského ihriska (Úrad vlády)**
2. **Nájomná zmluva – Slovak Telekom – schválenie zámeru prenájmu pozemku, schválenie minimálnej výšky nájmu o mieru inflácie na 10 rokov**
3. **Priepust do potoka – výmena pozemkov**
4. **Žiadosť o kúpu pozemku – p. G. Bila**
5. **Čistenie chodníka**
6. **Poškodené stromy na cintorínoch a pri pomníku padlých – výrub**
7. **Žiadosť o finančný príspevok – Centrum voľného času v Nitre**
8. **Odpredaj ústredného kúrenia**
9. **Rôzne**
10. **Diskusia**
11. **Záver**
12. **Privítanie, procedurálne záležitosti, schválenie programu schôdze**

Zástupkyňa starostky p. Sochorová privítala prítomných a otvorila schôdzu.

Prítomní: podľa prezenčnej listiny, p. Žitnay a p. Novotný ospravedlnení

Zapisovateľka: p. Zábražná

Overovatelia zápisnice: p. Tupý, p. Fuska

Návrh programu schôdze bol schválený bez pripomienok.

Hlasovanie: Za: 3 Proti: 0 Zdržal sa: 0

1. **Kontrola uznesení**

Všetky uznesenia z posledného zasadnutia OZ boli splnené.

1. **Vyhodnotenie kontrolnej činnosti za rok 2017**

Hlavný kontrolór obce Ing. Fúska oboznámil poslancov o kontrolnej činnosti za rok 2017. Obecné zastupiteľstvo vyhodnotenie kontrolnej činnosti za rok 2017 zobralo na vedomie.

1. **Správa o včasnosti vybavovania ohlásenia drobných stavieb**

V ďalšom bode bolo obecné zastupiteľstvo oboznámené so správou hlavného kontrolóra o včasnosti vybavovania ohlásenia drobných stavieb. Správu o včasnosti vybavovania ohlásenia drobných stavieb zobralo obecné zastupiteľstvo na vedomie.

1. **Úprava rozpočtu – navýšenie podielových daní a použitie prebytku**

Výsledkom hospodárenia obceza rok 2017 je prebytokvovýške 23 731,- €. Tieto prostriedky budú použité na realizáciu projektových zámerov – vybudovanie priepustu do potoka, projekt obnovy detského ihriska a doplnenie základnej výbavy kuchyne kultúrneho domu. Návrh na využitie prebytku hospodárenia obce bol poslancami jednohlasne odsúhlasený.

Hlasovanie: Za: 3 Proti: 0 Zdržal sa: 0

1. **Žiadosť o dotáciu – obnova detského ihriska (Úrad vlády)**

Na predchádzajúcej schôdzi bolo schválené podanie žiadosti o dotáciu na obnovu detského ihriska z Úradu vlády SR. Maximálna výška oprávnených výdavkov, ktoré môže obec žiadať je 13 000,- €. Spolufinancovanie projektu je vo výške 5%. Poslanci prerokovali doplnenie prvkov na detské ihrisko podľa predbežného návrhu.

1. **Nájomná zmluva – Slovak Telekom – schválenie zámeru prenájmu pozemku, schválenie minimálnej výšky nájmu o mieru inflácie na 10 rokov**

Slovak Telekom, a. s. má prenajatý obecný pozemok, na ktorom má postavenú základňovú stanicu (stožiar). Nájomná zmluva bola uzatvorená na dobu určitú od 1. 6. 1998 do 31. 5. 2018, na 20 rokov, v sume 20 000,- Sk bez DPH = 663,88 €. Slovak Telekom požiadal obec o predĺženie nájomnej zmluvy na ďalších desať rokov. Poslanci po krátkej diskusii schválili zámer prenajať obecný pozemok na 10 rokov s tým, že výška nájmu zvýši minimálne na 1 500,- €.

Hlasovanie: Za: 3 Proti: 0 Zdržal sa: 0

1. **Priepust do potoka – výmena pozemkov**

Poslanci p. Novotný a p. Žitnay rokovali s majiteľkami pozemkov parcele č. 745/1 a 745/2, kde chce obec vybudovať v rámci protipovodňových opatrení druhý priepust do potoka. Majiteľky pozemkov p. Foltýnová a p. Marečková navrhli vymeniť uvedené pozemky za časť obecného pozemku na Krátkych lúkach pri potoku. Poslanci návrh prediskutovali a rozhodli sa, že konečné rozhodnutie v tejto veci urobia na nasledujúcej schôdzi.

1. **Žiadosť o kúpu pozemku – p. Gabriel Bila**

V ďalšom bode sa zastupiteľstvo zaoberalo žiadosťou Gabriela Bilu o kúpu obecného pozemku. Poslanci si pozreli priložené materiály, mapu a skonštatovali, že je možné žiadosti vyhovieť. Pozemok môže byť odpredaný na základe obchodnej verejnej súťaže, ktorú obec vyhlási. Zároveň sa dohodli na podmienkach vyhlásenia verejnej súťaže. Ide o časť pozemku v k. ú. Malé Zálužie vo výmere 508 m2 z parcely č. 950/101 v minimálnej hodnote 4,00 €/m2. Obchodná verejná súťaž bude zverejnená po dobu 15 dní od jej vyhlásenia.

Hlasovanie: Za: 3 Proti: 0 Zdržal sa: 0

1. **Čistenie chodníka**

Rekonštrukcia obecných komunikácií je jednou z priorít obecného zastupiteľstva. Prvým krokom k realizácii je zameranie obecných komunikácií a chodníkov. Pri zameriavaní chodníku na dolnom konci sa zistilo, že chodník pri č. d. 148 a č. d. 150 je znečistený veľkými nánosmi blata a buriny. Pre presné zameranie cesty a chodníka je potrebné túto časť chodníka vyčistiť. Na vypracovanie ponuky na vyčistenie chodníka bola oslovená firma Adamstav a p. Patrik Bila. Obecné zastupiteľstvo vyhodnotilo ponuky: Firma Adamstav ponúkol vyčistenie časti chodníka za 550,- € a p. Bila za 500,- €. Po prerokovaní obecné zastupiteľstvo schválilo prijať nižšiu cenovú ponuku od p. Bilu.

Hlasovanie: Za: 3 Proti: 0 Zdržal sa: 0

1. **Poškodené stromy na cintorínoch a pri pomníku padlých – výrub**

Na predchádzajúcej schôdzi obecné zastupiteľstvo rozhodlo, že treba posúdiť stav poškodených stromov na cintorínoch a pri pomníku padlých. Dendrológ p. Áč z firmy Arboria skontroloval stav stromov na detskom ihrisku, cintorínoch, lipy pri starom futbalovom ihrisku a navrhol vypíliť poškodené stromy: 2 ks orecha kráľovského na hornom cintoríne, lipu pri pomníku padlých, 2 ks lipy malolistej na dolnom cintoríne. (Podrobnosti v prílohe zápisnice.) Zároveň navrhol ošetrenie ostatných stromov na vyššie spomenutých pozemkoch a zaslal cenník. Obecné zastupiteľstvo schválilo výrub poškodených stromov s tým, že po porade so záhradným architektom bude zabezpečená náhradná výsadba. Výrub stromov vykonajú členovia DHZ.

Hlasovanie: Za: 3 Proti: 0 Zdržal sa: 0

1. **Žiadosť o finančný príspevok – Centrum voľného času v Nitre**

Centrum voľného času v Nitre (CVČ) požiadalo obec o poskytnutie finančných prostriedkov na dieťa navštevujúce záujmové vzdelávanie v CVČ. V minulom roku ho navštevovalo jedno dieťa a ročné  náklady boli 81,70 €. Obecné zastupiteľstvo schválilo, že finančný príspevok Centru voľného času v Nitre bude poskytnutý vo výške 81,70 €.

Hlasovanie: Za: 3 Proti: 0 Zdržal sa: 0

1. **Odpredaj ústredného kúrenia**

V sklade pri obecnom úrade je uložené ústredné kúrenie zakúpené v roku 2006, ktoré sa plánovalo použiť v budove bývalej školy. Keďže rekonštrukcia budovy sa doteraz nerealizovala a v súčasnosti je ústredné kúrenie zastarané a nepotrebné, obecné zastupiteľstvo sa ho rozhodlo ponúknuť ho na predaj. Projekt na opravu budovy bývalej školy je pripravený a počíta sa v ňom s iným typom kúrenia. Poslanci jednohlasne tento zámer schválili. Následne je potrebné určiť výšku sumy na odpredaj ústredného kúrenia.

Hlasovanie: Za: 3 Proti: 0 Zdržal sa: 0

1. **Rôzne**

V tomto bode neboli zaradené žiadne nové témy pre rokovanie obecného zastupiteľstva.

1. **Diskusia**

V diskusii sa venovali témam z jednotlivých bodov programu.

1. **Záver**

Zástupkyňa starostky p. Sochorová predniesla uznesenia zo schôdze OZ a poďakovala všetkým prítomným za účasť.

V Malom Záluží, 21.2.2018

Zapisovateľka: Zuzana Zábražná ....................................................

Overovatelia zápisnice: Ján Tupý ....................................................

Miroslav Fuska ....................................................